CELEX: C2007/235/40
Language: sl
Date: 2007-10-06 00:00:00
Title: Zadeva T-300/07: Tožba, vložena 31. julija 2007 – Evropaïki Dynamiki proti Komisiji

6.10.2007   
            
            
               SL
            
            
               Uradni list Evropske unije
            
            
               C 235/22
            
         Tožba, vložena 31. julija 2007 – Evropaïki Dynamiki proti Komisiji
   (Zadeva T-300/07)
   (2007/C 235/40)
   Jezik postopka: angleščina
   Stranki
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnik: N. Korogiannakis, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi odločba generalnega direktorata Komisije za informacijsko družbo, s katero je bila zavrnjena ponudba, ki jo je tožeča stranka vložila na podlagi javnega razpisa ENTR/05/078 – VAŠA EVROPA sklop 1 (redakcija in prevajanje) za upravljanje in vzdrževanje portala „Vaša Evropa“ (UL 2006/S 143-153057), ki je bila tožeči stranki posredovana z dopisom z dne 21. maja 2007 („odločba o sklopu 1“), in je bilo naročilo oddano izbranemu ponudniku;
            
         
               —
            
            
               za nično naj se razglasi odločba Komisije (DIGIT), s katero je bila zavrnjena ponudba, ki jo je tožeča stranka vložila na podlagi javnega razpisa ENTR/05/078 – VAŠA EVROPA sklop 2 (upravljanje infrastruktur) za upravljanje in vzdrževanje portala „Vaša Evropa“ (UL 2006/S 143-153057), ki je bila tožeči stranki posredovana z dopisom z dne 13. julija 2007 („odločba o sklopu 2“), in je bilo naročilo oddano izbranim ponudnikom;
            
         
               —
            
            
               Komisiji (DIGIT) naj se naloži, da tožeči stranki povrne škodo, ki jo je utrpela zaradi spornega postopka javnega razpisa, in sicer v znesku 1 125 000 eurov za sklop 1 in 825 000 eurov za sklop 2;
            
         
               —
            
            
               Komisiji (DIGIT) naj se naloži plačilo vseh stroškov, nastalih v zvezi s to tožbo, četudi bo zavrnjena.
            
         Tožbeni razlogi in bistvene trditve
   Tožeča stranka v utemeljitev svoje tožbe zatrjuje, da v okviru postopka javnega razpisa ENTR/05/078 – VAŠA EVROPA sklop 1 (redakcija in prevajanje) za upravljanje in vzdrževanje portala „Vaša Evropa“ (UL 2006/S 143-153057) in ENTR/05/078 – VAŠA EVROPA sklop 2 (upravljanje infrastruktur) za upravljanje in vzdrževanje portala „Vaša Evropa“ (UL 2006/S 143-153057), naročnik DIGIT DG Evropske komisije ni izpolnil svojih obveznosti iz finančne uredbe (1), njenih pravil za izvajanje in Direktive 2004/18/ES (2), ter da je kršil načeli preglednosti in enakega obravnavanja.
   Poleg tega tožeča stranka trdi, da je naročnik storil več očitnih napak pri presoji, zaradi česar je bila njena ponudba zavrnjena. Poleg tega naj bi naročnik kršil obveznost obrazložitve svoje odločbe, zlasti pa tožeče stranke ni seznanil s prednostmi izbranega ponudnika v primerjavi z njo.
   Tožeča stranka zato predlaga, naj se odločba Evropske komisije, s katero je bila njena ponudba zavrnjena in naročilo oddano izbranemu ponudniku, razglasi za nično, toženi stranki pa naj se naloži plačilo stroškov, nastalih v zvezi s to tožbo, četudi bo zavrnjena. Če je bilo, ko je Sodišče izdalo sodbo, naročilo že oddano oziroma če odločbe ni bilo mogoče več razglasiti za nično, tožeča stranka v skladu s členoma 235 in 288 ES zahteva denarno nadomestilo (odškodnino) v znesku 1 125 000 eurov za sklop 1 in 825 000 eurov za sklop 2.
   
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, str. 1).
   
      (2)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, str. 114).